text: Publicat el: 23/03/2018	per EsportsdelCamp.cat/Tarragona Ràdio
  El tècnic del Nàstic avisa del perill de l'encontre a Alcorcón. La sensació de perill constant, un factor a tenir en compte
  El Nàstic afrontarà diumenge a les 12.00 hores al camp de l'Alcorcón un dels encontres més incòmodes del que resta de temporada. Incòmode pel que fa al terreny de joc no pas per les mides del Municipal de Santo Domingo, camp que mesura 105 metres de llarg per 68 metres d'ample, si no per la sensació d'estretor que transmet i la constant impressió de perill constant a les àrees. Nano Rivas, entrenador dels grana, adverteix: «Dona la sensació que la pilota està sempre a prop de les àrees i que sempre passen coses, la contundència en les àrees marcarà el partit, dona la sensació que la pilota està sempre a prop de les àrees».
  La situació de l'Alcorcón, molt complicada
  Els grana es trobaran davant un rival que acumula cinc jornades sense guanyar, havent sumat només dos punts de quinze possibles. Els homes de Julio Velázquez travessen un delicat moment que el Nàstic pot agreujar fins al punt que el club madrileny podria plantejar-se la destitució del tècnic de l'equip. Nano Rivas parla del panorama de l'Alcorcón abans de l'encontre: «M'espero un Alcorcón que es troba en una situació difícil per allò que ha passat en els seus partits a casa, m'espero un rival ferit, amb ganes de fer un bon partit. Vol portar la iniciativa mitjançant la possessió i voldran donar una alegria a la seva afició».
  La sensació d'estar obligats a compensar
  Després d'una derrota com a local, l'entorn del Nàstic viu amb la sensació que a Madrid s'està obligat a guanyar per compensar la desena ensopegada greu a casa. Aquest pensament, generalitzat fora del club, queda fora del vestidor: «Aquest pensament no existeix en el vestidor, la derrota de diumenge la tenim clara i ara cal pensar en Alcorcón. És un rival directe i cal pensar a arribar en les millors condicions possibles, afrontem el matx fora de casa com hem fet amb tots».
  Negocacions per retenir Dimitrievski i Kakabadze
  Per aquest duel, Nano no podrà comptar amb Stole Dimitrievski i Otar Kakabadze, convocats amb la selecció de Macedònia i Geòrgia respectivament. Nano Rivas ha revelat avui que el club ha intentat evitar que els dos deixessin el club per disputar únicament partits amistosos: «S'ha intentat bastant però les normatives són les que són, era difícil. El club ho ha intentat i no és el primer cop que ho fa. Són dos jugadors que travessen un gran moment de forma, el fet que no s'aturi la Segona Divisió per competicions internacionals perjudica uns més que a altres».
  La plantilla s'ha entrenat aquest matí a les instal·lacions del Nou Estadi per penúltim cop abans de visitar diumenge a les 12.00 hores l'Alcorcón. Els grana s'exercitaran demà dissabte a les 10.30 hores per acabar de perfilar els detalls de l'important duel on Nano, més enllà de Dimitrievski i Kakabadze, patirà la baixa de Fali per sanció i el dubte fins a darrera hora d'Arzo, qui arrossega problemes musculars. L'expedició tarragonina viatjarà en AVE cap a Madrid dissabte a les 17.00 hores i una hora abans s'anunciarà la convocatòria de divuit homes.
  Declaracions de Nano, tècnic del Nàstic
  El Nàstic visita Alcorcón amb l'obligació de guanyar per no complicar-se el futur
  Publicat el: 22/03/2018	per Jordi Blanch
  Un punt només separa a tots dos equip. Els granes són 17ens amb 36 punts, una posició per sota i un punt menys pels madrilenys.
  No haver guanyat a casa a un rival directe com el Córdoba fa que l'equip viatgi a Madrid amb la necessitat de sumar-hi els tres punts davant un altre equip immers en la zona baixa de la classificació, un rival directe per la permanència a la categoria.
  El davanter Omar Perdono, diu que ara tots els partits són importants, que cal encadenar victòries de forma seguides i és conscient que tot i les cinc jornades que porta sense guanyar l'Alcorcón encara el farà un equip més perillós.
  El futbolista canari, preveu un partit molt intens de molta lluita i on les segones jugades poden resultar clau. Omar, espera que l'equip aconseguix la permanència el més aviat possible.
  Recordem que el Nàstic té pel partit les baixes del sancionat Fali i dels internacionals Dimitrievski i Kakabadtze.
  La plantilla farà entre divendres i dissabte els dos darrers entrenaments abans de sortir dissabte a primera hora de la tarda amb AVE cap a Madrid per jugar diumenge a les 12h del migdia davant l'Alcorcón partit que des de les 11h ja podreu seguir per Tarragona Ràdio i que xiularà l'arbitre de Castellà i Lleó, Oliver de la Fuente Ramos.
  Aquest divendres a 2/4 de 1 podreu seguir en directe la roda de premsa de prèvia de l'entrenador del Nàstic Nano Rivas.
  Roda de premsa d'Omar Perdomo
  Mor Joaquim Pons, expresident del Nàstic
  Publicat el: 22/03/2018	per EsportsdelCamp.cat
  Un bocí d'història del Nàstic ha marxat en les darreres hores. Joaquim Pons Mestres, expresident grana, ha mort a l'edat de 97 anys. Nascut a Tarragona l'any 1921, Pons va formar part de la Junta Directiva del Nàstic durant 32 anys entre el 1942 i el 1974. Aquest darrer va ser el seu últim any com a directiu perquè va fer-se càrrec de la presidència del futbol les temporades 1974-1975 i 1975-1976, amb l'equip a Segona Divisió.
  Va ser l'any 1976 quan, després de proposar-ho ell mateix, els 275 socis presents en l'Assemblea es van aprovar la separació de la secció de futbol de la presidència del club, nomenant Josep Maria Dalmau com a encarregat del futbol i ell quedant-se com a màxim responsable de l'entitat, càrrec que va mantenir fins a l'any 1987, vivint en primera persona l'any del centenari del club (1986).
  Dumitru: "Tocarà patir i hem d'anar a Alcorcón a guanyar"
  El Nàstic buscarà diumenge a Alcorcón la vuitena victòria de la temporada lluny de Tarragona. Serà la segona visita a la comunitat de Madrid d'aquesta lliga i volen repetir victòria com ja van aconseguir a Vallecas.
  Els granes també han guanyat a camps com el d'Osasuna, Valladolid, Granada, Albacete, Córdoba o Soria. A més els granes per segon cop aquesta temporada poden encadenar dues victòries seguides en dos desplaçaments. Ja ho van fer en la jornada 13 i 15, guanyant a Zorrilla i a Los Pajaritos.
  El davanter Dumitru Cardoso tornarà al que havia estat el seu equip fins el passat gener amb ganes de sumar els tres punts.
  Dumitru, també ha parlat de la lesió que va patir al camp de l'Albacete quan començava a ser un jugador important. Va tornar a jugar uns minuts diumenge passat davant el Córdoba i ara espera poder tenir continuïtat a Alcorcón.
  El futbolista del Nàstic diu que cal seguir confiant amb el treball, estudiar els detalls i afirma que diumenge passat l'equip va tenir poca sort.
  La plantilla del Nàstic torna avui als entrenaments despres de la jornada festiva d'aquest dimarts. Avui els de Nano Rivas començaran a preparar el partit del proper diumenge a les 12h del migdia al camp de l'Alcorcón amb les baixes de Fali, Dimitrievski i Kakabadtze. Partit que xiularà l'arbitre de Castellà i Lleó, Oliver de la Fuente Ramos.
  Fali: «Vam parlar amb la línier i ens va dir que no estava segura de si havia estat fora de joc»
  Publicat el: 19/03/2018	per EsportsdelCamp.cat/Tarragona Ràdio
  El migcampista grana no s'excusa en l'arbitratge davant el Córdoba però revela que l'assistent Guadalupe Porras va dir-li que «no estava segura» que el gol de Kakabadze fos fora de joc
  Segueix cuejant la derrota del Nàstic contra el Córdoba i el protestat arbitratge de la tripleta formada per Isidro Díaz de Mera, Diego Santaursula i Guadalupe Porras. Fali, migcampista grana, ha tractat la qüestió aquest migdia al Sempre Nàstic i, tot i que ha deixat clar que «no és excusa» per justificar ni aquesta ni cap derrota davant l'afició, sí que ha mostrat el seu malestar: «Nosaltres ens exigim molt i els àrbitres ens poden treure punts. El segon gol del Córdoba pots xiular o no el fora de joc perquè la pilota està en moviment però en el primer, en una falta, el linier ha d'estar ben situat i no hi ha un, hi ha quatre futbolistes en fora de joc».
  Fali revela una conversa amb l'assistent de preferent, Guadalupe Porras
  El migcampista valencià no creu en les mans negres ni les males intencions arbitrals, ja que «són humans, ells s'equivoquen com també ho fem nosaltres», tot i que ha revelat una conversa que el dorsal set del Nàstic assegura que va mantenir amb Guadalupe Porras, l'àrbitre assistent de preferent que va anul·lar el gol de Kakabadze i va donar validesa al 0 a 2 de Sergi Guardiola: «Vam parlar amb l'assistent i ens va dir que no estava segura de si havia estat fora de joc o no. Tinc entès que quan hi ha dubtes no s'ha d'aixecar la banderola i s'ha de deixar seguir», ha narrat.
  Fali, que reconeix haver viscut la derrota davant el Córdoba amb molts nervis, demana més comprensió als equips arbitrals a l'hora de dirigir els encontres: «Molts cops protestem però ells ens haurien de transmetre calma i si es posen a la nostra alçada de nervis, és quan xoquem». El futbolista grana segueix paint una «derrota molt dura, vam deixar-nos la pell, quan no és per una cosa és per l'altra».
  Agraïment a l'afició i enfortiment al Nou Estadi
  Fali ha volgut transmetre un missatge des del vestidor grana. Tot i la derrota, els grana van sentir l'alè d'una afició que va guardar-se els xiulets i va animar de valent en parts vitals de l'encontre: «Vull agrair als aficionats que ens van animar durant tot el partit, contra el Tenerife o el Zaragoza hi va haver alguns xiulets que s'accepten però això ens pot caure malament». A més, el jugador ha anat més enllà i té clar que cap «no ens canviem per ningú, ells sí que ho farien», fent referència als rivals que es troben per sota a la classificació.
  On Fali s'ha mostrat més segur és en deixar clar que «la salvació demana fer-nos forts a casa» malgrat que ja s'hagin perdut deu partits. El valencià té clar que «allò que fem fora és espectacular però la permanència passa per casa. Algun dia no guanyarem fora, estem fent números d'ascens directe», ha avisat.